— Не абмінула калінінградскіх музейшчыкаў, асабліва прадстаўнікоў муніцыпальных устаноў, праблема нізкай наведвальнасці. Турыстычныя плыні ў вобласць апошнім часам значна зменшыліся. Мае калегі шукаюць спосабы пераадолення сітуацыі. Абласному цэнтру ў гэтым плане прасцей: у буйным горадзе дастаткова школ, з якімі можна супрацоўнічаць. У нас ёсць, хай яшчэ неафіцыйна аформленая, дамоўленасць пра тое, каб кожны клас абавязкова наведваў нашы залы. І мы прыдумляем для паралеляў максімальна розныя праграмы, каб школьнік, пабываўшы ў нас летась, праз год пачуў новае.